Cântăreața Shakira ar putea ajunge după gratii pentru evaziune fiscală.
Shakira este acuzată în Spania de evaziune fiscală în valoare de 14,5 mil. de euro. Autoritățile susțin că există suficiente dovezi pentru ca Shakira să fie judecată. Shakira susține că este nevinovată, artista spune că a plătit toate taxele.
Shakira a dat de belea în Spania. După trei ani de investigații, un judecător a decis că există suficiente dovezi să ajungă într-un tribunal din Spania pentru neplata a 14,5 milioane de euro în impozite către stat și ar putea ajunge chiar în spatele gratiilor.Procurorii o acuză pe artista columbiană că, între anii 2012-2014, nu şi-a plătit impozitele în Spania, deşi locuia acolo cu partenerul ei, fotbalistul Gerard Pique.Se presupune că Shakira s-a mutat în Spania în 2011, când relația ei cu fotbalistul a fost făcută publică, dar procurorii susțin că și-a menținut rezidența fiscală oficială în Bahamas până în 2015, când a început să plătească impozite în Spania.Avocaţii vedetei insistă însă că cea mai mare parte a veniturilor sale din 2014 au provenit în urma unui turneu mondial. În aceste condiţii, susţin ei, artista nu a încălcat legea rezidenţei fiscale.